મનપાના વાલ્વ ફિટ કરી દેવાયાનો ધડાકો થતાં સોસાયટીના કોન્ટ્રાક્ટર રવજીભાઇ જીવાભાઇ ખૂંટ તત્કાલીન સમયે સ્થળ પર દોડી આવ્યા હતા. શનિવારે પોલીસે રવજીભાઇ ખૂંટની પૂછપરછ કરતાં વધુ છ વાલ્વ પણ જુદી-જુદી સોસાયટીમાં ફિટ કરી દેવાયાની પોલીસને હકીકત મળી હતી. પોલીસે કબજે થયેલા ત્રણ વાલ્વ અને વધુ છ વાલ્વની વિગતો મેળવી તે અંગેના રેકોર્ડ મનપામાંથી મેળવવાના પણ ચક્રો ગતિમાન કર્યા હતા. ક્રાઇમ બ્રાંચની ધીરજપૂર્વક પરંતુ મક્કમતાથી આગળ વધી રહેલી તપાસમાં આગામી દિવસોમાં રેલો મનપાના એન્જિનિયરો સુધી પહોંચવાના સંકેતો મળી રહ્યા છે.